open-index/open-wikipedia-markdown huggingface dataset:
Is This Love

**Is This Love** on brittiläisen hard rock -yhtye Whitesnaken kappale/single albumilta *[[1987 (albumi)|1987]]* vuodelta 1987. Kappale on balladi eli tempoltaan hidas ja rauhallinen. Single menestyi hyvin erityisesti Yhdysvalloissa. ”Is This Love” on myös vakiinnuttanut paikkansa Whitesnaken keikkasetissä.

Single nousi Suomen virallisen listan sijalle 16.

## Kappaleet
;A-puoli
#Is This Love (Edit) (säv. John Sykes)

;B-puoli
#Standing in the Shadows (1987)

## Kokoonpano
* David Coverdale – laulu
* John Sykes – kitara
* Neil Murray – basso
* Aynsley Dunbar – rummut

## Lähteet

## Aiheesta muualla
* Discogs
The Middle Kingdom

**The Middle Kingdom** on Cruachanin toinen studioalbumi, joka julkaistiin 1. kesäkuuta 2000.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Keith Fay – kitarat, kosketinsoittimet, laulu, bodhran, mandoliini, lyömäsoittimet
* Karen Gilligan – laulu, lyömäsoittimet
* John Clohessy – basso
* Joe Farrell – rummut, lyömäsoittimet

## Arvostelut
* Imperiumi: 8/10

## Lähteet

## Aiheesta muualla
* 
*
Folk-Lore

**Folk-Lore** on folk metal -yhtye Cruachanin kolmas studioalbumi, joka julkaistiin 4. helmikuuta 2002.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Keith Fay – kitarat, koskettimet, laulu, bodhrán, mandoliini, lyömäsoittimet.
* Karen Gilligan – laulu, lyömäsoittimet
* John Clohessy – bassokitara
* Joe Farrell – rummut, lyömäsoittimet
* Shane McGowan – laulu (kappaleet ”Ride on” ja ”Spancill Hill”)

## Arvostelut
* Sputnikmusic: 

## Lähteet

## Aiheesta muualla
* 
*
Fool for Your Loving

**Fool for Your Loving** on brittiläisen hard-rockyhtye Whitesnaken single vuodelta 1980. Se julkaistiin albumilla *[[Ready an' Willing]]*. Kappale on yksi yhtyeen suosituimpia ja se on vakiintunut Whitesnaken keikkasetissä. Kappale sisältää tunnetun riffin ja kertosäkeen. Siitä tehtiin uusintaversio vuonna 1989 albumilla *[[Slip of the Tongue]]*.

## Kappaleet
**7"-versio**
#
#
#
**Kahden kappaleen 7"-versio**
#
#

## Kokoonpano
* David Coverdale – laulu
* Bernie Marsden – kitara
* Jon Lord – koskettimet
* Neil Murray – basso
* Micky Moody – kitara
* Ian Paice – rummut

;Uusintaversion kokoonpano
* David Coverdale – laulu
* Steve Vai – kitara
* Rudy Sarzo – basso
* Tommy Aldridge – rummut
WinAce

**WinAce** on Windows-käyttöjärjestelmässä toimiva tiedostojen pakkaus- ja purkuohjelma. Se käyttää omaa "ACE" pakkausmentelmää. Ohjelmaan on sisäänrakennettu tuki muille yleisimmille pakkaustyypeille kuten ZIP, RAR ja MS-CAB. DOS-käyttöjärjestelmää varten ohjelmasta on oma komentorivipohjainen versio. OS X:lle ja Linuxille on ohjelmasta myös **Unace**-niminen komentorivipohjainen freeware-versio, mikä pystyy purkamaan ja testaamaan WinAcella tehtyjä tiedostoja.

WinAcen suosio oli huipussaan vuonna 2000, jonka jälkeen kilpailevat ohjelmat kuten WinRAR, 7-Zip ja myöhemmin Windowsin oma sisäänrakennettu pakkausohjelma nousi sen ohi.

Versiosta 2.65 lähtien WinAcen asennusohjelma asensi myös WhenU-nimisen mainosohjelman. Se poistettiin version 2.69 asennuspaketista ja tilalle tuli sponsoroitu TrialPay-mainos.

## Aiheesta muualla
* Ohjelman kotisivut
Baijerin radion sinfoniaorkesteri

**Baijerin radion sinfoniaorkesteri** () on Müncheninssä toimiva Bayerischer Rundfunkin sinfoniaorkesteri, jonka ylikapellimestari kaudesta 2023 alkaen on Simon Rattle.

Se on saksalaisen kielialueen arvostetuimpia klassisen musiikin orkestereita. Esimerkiksi Gramophone-lehti valitsi sen 2008 maailman kuudenneksi parhaaksi sinfoniaorkesteriksi. Se on yksi Münchenin kolmesta keskeisestä orkesterista.

Eugen Jochum perusti orkesterin vuonna 1949. Sillä on erityisen pitkät perinteet nykymusiikin esilletuomisessa, ja  esiintymiset Karl Amadeus Hartmannin vuonna 1945 perustaman "musica viva" -konserttisarjan yhteydessä on yksi orkesterin päätehtävistä alusta alkaen. Näissä konserteissa Münchenin yleisö on nähnyt legendaarisia nykyteosesityksiä, joissa säveltäjät itse ovat yleensä seisoneet orkesterin korokkeella. Näihin kuuluivat Igor Stravinsky,  Pierre Boulez ja Karlheinz Stockhausen. BRSO oli myös oli ainoa saksalainen orkesteri, jonka kanssa Leonard Bernstein teki säännöllisesti yhteistyötä useiden vuosien ajan.

Orkesteri on julkaissut vuodesta 2009 alkaen esityksiään CD-levyinä omalla levymerkillään *BR-Klassik*. Erityisesti Mariss Jansonsin kaudella levyjä ilmestyi useita. Hän täydensi BRSO:n kanssa muiden orkesterien kanssa aloittamaansa sarjaa Dmitri Šostakovitšin sinfonioista numeroilla 2, 3, 4, 12, 13 ja 14.

## Ylikapellimestarit
Orkesterin ylikapellimestarit toimivat aina myös Baijerin radiokuoron johtajina.

*  Eugen Jochum (1949–1960)
*  Rafael Kubelík (1961–1979)
*  Sir Colin Davis (1983–1992)
*  Lorin Maazel (1993–2002)
*  Mariss Jansons (2003–2019)
* Simon Rattle (2023 alkaen)

## Lähteet

## Aiheesta muualla
* Official website 
* Discography at SonyBMG Masterworks
Don’t Break My Heart Again

**Don’t Break My Heart Again** on brittiläisen hard rock -yhtye Whitesnaken kappale ja single. Solisti David Coverdalen kirjoittama laulu julkaistiin albumilla *[[Come an' Get It]]* vuonna 1981. Kappale kulkee mollissa ja sisältää Bernie Marsdenin kitarasoolon. Whitesnake julkaisi kappaleen liveversion DVD:llä Live...in the Still of the Night vuonna 2006.

Singlen julkaisi Britanniassa Liberty Records ja Yhdysvalloissa Mirage-yhtiö. Kappale ylsi Britanniassa sijalle 17 ollen siellä yhtyeen viides listahitti. Samalle sijalle se pääsi Irlannissa.

## Kappaleet
**A-puoli**
#
**B-puoli**
# (Eurooppa)
#Lonely Days, Lonely Nights (Yhdysvallat)

## Kokoonpano
* David Coverdale – laulu
* Micky Moody – kitara
* Bernie Marsden – kitara
* Jon Lord – kosketinsoittimet
* Neil Murray – basso
* Ian Paice – rummut

## Lähteet
Elviira Nieminen

**Elviira Nieminen** on suomalainen laulaja-lauluntekijä. Hänen tekemiään kappaleita ovat levyttäneet hänen itsensä lisäksi muun muassa Petra, Anne Mattila, Suvi Teräsniska ja Haloo Helsinki!.

Nieminen julkaisi ensimmäisen ja toistaiseksi ainoan sooloalbuminsa *[[Uudet vaatteet]]* 21. helmikuuta 2007. Albumilta julkaistiin singleinä kappaleet ”Uudet vaatteet”, ”Enkeli” ja ”Pelko”. Albumi sai kriitikoilta hyviä arvosteluja ja sitä luonnehdittiin mm. ”vaikuttavaksi”, ”monipuoliseksi”, ”virkistäväksi” ja ”omaleimaiseksi”, mutta albumi tai sen singlet eivät nousseet Suomen viralliselle listalle.

Vuonna 2012 Nieminen lähetti tuottaja Rauli Eskolinille tekemiään demoja, jotka Eskolin koki olevan tarkoitettu juuri Niemisen tulkitsemiksi. Projektista muotoutui duo, Elviira & Rake. Duon ensimmäinen single ”Aurinkotuulessa” julkaistiin 23. lokakuuta 2015. Kokonaisen albumin duo julkaisi vuonna 2017.

## Lähteet

## Aiheesta muualla
* Elviira Niemisen tekemiä kappaleita Fono.fi – äänitetietokannassa
Clevelandin orkesteri

**Clevelandin orkesteri** on Clevelandissa Ohiossa toimiva sinfoniaorkesteri. Vuonna 1918 perustettu orkesteri luetaan viiden erityisen arvostetun yhdysvaltalaisen orkesterin niin sanottuun ''Big Five'' -ryhmään kuuluvaksi. Se esiintyy yleensä Severance Hallissa. Clevelandin orkesterin ylikapellimestari (Music Director) on Franz Welser-Möst vuodesta 2002. Vuosina 2010–2012 orkesterin apulaiskapellimestarina toimi suomalainen Sasha Mäkilä.

Vuonna 2008 *[[Gramophone]]*-lehti arvioi Clevelandin orkesterin sinfoniaorkestereiden sarjassa maailman seitsemänneksi parhaaksi.

Clevelandin orkesteri on vieraillut Suomessa vuonna 1965 ja esiintyy Helsingissä vuonna 2024.

## Lähteet
Kylmätekniikka

**Kylmätekniikalla** tavoitellaan ympäristöä kylmempiä lämpötiloja. Nämä saavutetaan erilaisilla kylmäkoneilla, joista yleisimmät ovat kompressori-tyyppisiä lämpöpumppuja. Kylmätekniikkaa hyödynnetään laajasti muun muassa elintarviketeollisuudessa, kaupan kylmäkalusteissa, kiinteistöjen ja datakeskusten jäähdytyksessä, lääkelogistiikassa sekä teollisuusprosessien lämpötilanhallinnassa. 

## Teknisiä ratkaisuja

Muinaisista ajoista alkaen elintarvikkeita on jäähdytetty lämmönjohtumisen avulla: sijoittamalla ne lumen tai jäämurskan keskelle. Jäätä säilöttiin kesäksi jääkellareihin.

Jääkaappien yleisin laitteisto on kompressori-tyyppinen lämpöpumppu, jossa jäähtyminen perustuu kylmäaineen haihtumiseen, joka sitoo lämpöä.

Kylmäaineina on käytetty aluksi luonnollisia aineita, kuten ammoniakkia ja hiilidioksidia. Niiden jälkeen siirryttiin käyttämään kloorattuja hiilivetyjä. Kun niiden vahingollisuus otsonikerrokselle havaittiin, kylmätekniikassa palattiin taas hiilidioksidin ja ammoniakin käyttöön.

## Eri teknologia-ratkaisujen tuottamia lämpötila-alueita
* 20...0 °C, jääkaappi, peltier-elementti, vortex-putki
* 0...-30 °C, pakastin
* -30...-70 °C, tämän lämpötilan saavuttamiseksi käytetään yleensä hiilidioksidijäätä eli kuivajäätä, jota tuotetaan kompressori-lauhdutin tekniikalla.
* -70...-190 °C saavutetaan nestetypen avulla. Nestetyppeä voi ostaa dewar-astioissa. Nestetypen valmistajat käyttävät kompressori-lauhdutin tekniikkaa.
* alle -150 °C:n lämpötilojen tuottamis- ja hyödyntämistekniikoita kutsutaan kryogeniikaksi.

## Soveltamiskohteita
Kylmätekniikka on tärkeää ihmisen terveydelle elintavikkeiden säilyttämisen ja oleskelutilojen ilmastoinnin takia. Sillä on myös monia muita sovellusalueita.

*Orgaanisten materiaalien säilytysastiat ja tilat, jääkaapit, pakastimet, kylmiöt. Kuivajäätä käytetään esimerkiksi lentokoneissa jäähdytyskaappien kylmälähteenä.
*Rakennusten jäähdyttäminen, ilmastointi
*Tekojääradat, jäähallit
*Tunneleita tehtäessä maaperän jäädyttäminen sen sortumisen estämiseksi
*Metalliteollisuudessa erilaiset lämpötilaeroon perustuvat puristusliitokset

## Sääntely ja ympäristövaikutukset
Euroopan unionin uusin F-kaasuasetus (EU 2024/573) rajoittaa voimakkaasti fluorattujen kasvihuonekaasujen käyttöä kylmäaineina. Asetuksen mukaan uusissa kiinteistöjen jäähdytyslaitteissa saa vuodesta 2025 alkaen käyttää vain kylmäaineita, joiden GWP-arvo on alle 150.   Suomessa kylmälaitteiden asennusta ja huoltoa saa tehdä vain Turvallisuus- ja kemikaaliviraston (Tukes) rekisteröimä kylmälaiteliike. 

## Lähteet

## Aiheesta muualla
Eat You Up

**Eat You Up** on eteläkorealaisen artistin BoA:n esittämä pop-kappale. Se julkaistiin 21. lokakuuta 2008, ja se on saatavana ainoastaan Internetin kautta digitaalisessa muodossa. Kappaleesta on tehty kaksi musiikkivideota ja se on noussut Billboardin Hot Dance Club Play -listalla sijalle kahdeksan.
Richard Yates

**Richard Yates** (3. helmikuuta 1926 Yonkers, New York, Yhdysvallat – 7. marraskuuta 1992) oli yhdysvaltalainen proosakirjailija. Hän kuvasi 1900-luvun puolivälin keskivertoamerikkalaisten elämää, ja usein hänen on sanottu liikkuvan kirjailijantyössään jossakin J. D. Salingerin ja John Cheeverin välillä. 

## Elämäkerta
Yates oli peräisin tasapainottomasta perheestä. Hänen vanhempansa erosivat, kun hän oli kolmevuotias, ja suuren osan lapsuuttaan hän asui vaihtelevissa kaupungeissa ja asunnoissa. Yates kiinnostui toimittajanurasta ja kirjoittamisesta käydessään Avon Old Farms Schoolia Avonissa Connecticutissa. Muutettuaan pois Avonista Yates meni asepalvelukseen ja palveli Ranskassa ja Saksassa 1940-luvun lopulla ja 1950-luvun alussa. Palattuaan New Yorkiin hän työskenteli toimittajana, haamukirjailijana (hän kirjoitti jonkin aikaa puheita oikeusministeri Robert Kennedylle) ja kirjoitti julkisesti Remington Rand Corporationille. Hänen uransa kirjailijana alkoi vuonna 1961, kun hänen maineikas teoksensa *[[Revolutionary Road]]* ilmestyi. Hän opetti sen jälkeen kirjoittamista Columbian yliopistossa, New School for Social Research, Bostonin yliopistossa, (jonne on sijoitettu hänen arkistonsa), Iowan yliopiston kirjoittajatyöpajassa,  Wichitan valtionyliopistossa ja Etelä-Kalifornian yliopiston ammattikirjoittajan master-tutkinnon koulutusohjelmassa. 

Kahdesti eronneella Yatesilla oli kolme tytärtä, Sharon, Monica ja Gina. Hän kuoli 1992 keuhkolaajentumaan ja pienen leikkauksen komplikaatioihin Birminghamissa Alabamassa.

## Tuotanto
Yatesin tunnetuin ja toistaiseksi ainoa suomennettu teos on *Revolutionary Road*, jonka pohjalta valmistui Sam Mendesin ohjaama, kriitikoiden kehuma ja moneen kertaan palkittu samanniminen elokuva. Vuonna 1962 hän kirjoitti käsikirjoituksen elokuvasovitukseen William Styronin teoksesta *Lie Down In Darkness*.

## Teokset
**[[Revolutionary Road (romaani)|Revolutionary Road]]*, 1961 suom. Markku Päkkilä, Otava, 2009 
**Eleven Kinds of Loneliness*, 1962, kertomuksia
**A Special Providence*, 1969
**Disturbing the Peace*, 1975
**The Easter Parade*, 1976
**A Good School*, 1978 
**Liars in Love*, 1981, kertomuksia
**Young Hearts Crying*, 1984
**Cold Spring Harbor*, 1986
**The Collected Stories of Richard Yates*, 2001
**Children Playing Before a Statue of Hercules*, 2005, novelli "Oh Joseph, I'm So Tired" sisältyy tähän David Sedarisin toimittamaan antologiaan

## Lähteet
Toroppala

**Toroppala** on Savonlinnaan kuuluva kylä entisen Kerimäen kunnan alueella. Kylään on matkaa Kerimäen kirkolta noin 4,5 kilometriä.

Toroppalassa sijaitsee Kerimäen tuulimylly. Kylässä sijaitsee myös entinen Toroppalan ala-aste, jossa oli aikoinaan noin 40 oppilasta. Entisellä koululla on yhä luistelukenttä, joka on vapaassa käytössä kaikille. Entisen koulun omistaa nykyään Yömyssy-niminen majoitusyritys.

## Muuta
Kari Hietalahti hyödynsi kylää sketsisarja *[[Putous|Putouksessa]]*, Toroppala oli hänen sketsihahmonsa *Juri Kakan* kotikylä.

## Lähteet

## Aiheesta muualla
*Prisma Studio ke 5.4.2017: Löysimme Suomen hauskimman murteen
Morton E. Peck

**Morton Eaton Peck** (12. maaliskuuta 1871 Iowa – 5. joulukuuta 1959) oli yhdysvaltalainen luonnontieteilijä.

Peck toimi Willametten yliopiston biologian professorina 1908–1941. Varsinaisesti Peck oli kasvitieteilijä, joka tutki myös muuta luontoa, kuten lintuja. Peckin herbaariossa Willamettessa oli 32&nbsp;000 kasvinäytettä. Hän keräsi kasveja Oregonin jokaisesta piirikunnasta ja kirjoitti Oregonin floorasta teoksen *A Manual of the Higher Plants of Oregon* (1941). Kokoelma siirrettiin Oregonin valtionyliopistoon 1976.

Yhdessä Outram Bangsin kanssa Peck nimesi belizenkehrääjän (*Caprimulgus badius*) 1908.

Peckin nimeämien kasvien tieteellisten nimien jälkeen liitettävä auktorilyhenne on **M.Peck**.

## Lähteet
* 

### Viitteet
Verkkoneuvottelu

**Verkkoneuvottelu** on kahden tai useamman henkilön online-tapaaminen henkilökohtaisen tietokoneen ja internet-yhteyden välityksellä. Samanaikaisen ääni- ja videoyhteyden ohella voidaan hyödyntää yhteisiä muistiinpanoja, yhteistä piirtoalustaa ja jaettuja sovelluksia. Näitä voidaan käyttää presentaatioihin, opetukseen tai yhteisten dokumenttien työstämiseen. Yksinkertaisimmillaan verkkoneuvottelu tapahtuu tavallista internet-selainta, webbikameraa ja kuulokemikrofonia käyttäen.

Verkkoneuvottelu muistuttaa videoneuvottelua, ja ero liittyy lähinnä käyttötapoihin. Perinteisesti videoneuvottelussa on ryhmiä kokoontuneena videoneuvottelutiloihin etäyhteyksien päässä tai asiantuntija esiintyy muualla olevalle ryhmälle yhteyden kautta. Verkkoneuvottelu on lähtökohtaisesti henkilökohtaisen osallistumisen väline ja tapa, jossa jokainen osallistuu omalta tietokoneeltaan. Verkkoneuvottelua varten tarvitaan sen mahdollistava sovellus. Verkkoneuvottelussa voidaan esimerkiksi katsella esityksiä ja työstää yhteisiä tiedostoja. Viestimisen lisäksi on käyttäjillä mahdollisuus lähettää tiedostoja toisilleen. Osassa neuvotteluohjelmia on mahdollisuus ”jakaa” työpöytä ja tehdä yhdessä töitä.

## Verkkoneuvottelu opetuksessa

Verkkoneuvottelun opetuksellinen käyttö kytkeytyy pitkään etä- ja monimuoto-opetuksen perinteeseen ja tarpeeseen välittää opetusta yli maantieteellisten etäisyyksien. Näin saadaan monipuolistettua oppilaitoksen opetustarjontaa usein taloudellisia resursseja säästäen. Aivan kuten videoneuvotteluopetuskin voi verkkoneuvotteluopetus olla opettajakeskeistä luento-opetusta tai ryhmätyöskentelyä, jossa kaikki voivat osallistua aktiivisesti, tai näiden kahden elementin yhdistelmä. Verkkoneuvotteluopetustilanne, esim. luento voidaan tallentaa ja tarjota opiskelijoille mahdollisuus seurata opetusta aikaan tai paikkaan sitoutumatta.

## Verkkoneuvottelun edut ja haitat
Verkkoneuvottelun etuna pidetään sen helppokäyttöisyyttä. Verkkoneuvotteluun tarvitaan vain tietokone nettiyhteydellä sekä kuulokkeet ja mikrofoni. Lisäksi on hyvä olla käytössä web-kamera, jolloin neuvottelun osapuolet voivat nähdä toisensa. Web-kameran käyttäminen voi joissakin tilanteissa lisätä läsnäolon tunnetta, joten sen käyttämistä voitaneen suositella. Erillisiä suuria ohjelmistoasennuksia ei tarvita.

## Verkkoneuvotteluohjelmistot

Verkkoneuvotteluohjelmistoja on useita ja niiden ominaisuudet ja niille ominaiset käyttötavat hieman vaihtelevat. Esimerkkejä:
*Skype
*Marratech
*Acrobat Connect Pro
*Adobe ConnectNow
*DimDim
*Sametime
* WebLI

## Lähteet
Dwight Frye

**Dwight Iliff Frye** (22. helmikuuta 1899 Salina, Kansas, Yhdysvallat – 7. marraskuuta 1943) oli yhdysvaltalainen teatteri- ja elokuvanäyttelijä, joka tunnetaan kuuluisista kauhuelokuvaklassikoista Dracula – vanha vampyyri, Frankenstein, Frankensteinin morsian ja Näkymätön mies.

Hän esitti Renfieldiä Tod Browningin ohjaamassa Bram Stokerin Draculaan perustuvassa elokuvassa Dracula – vanha vampyyri.
Hukkariisi

**Hukkariisi** eli **jokihukkariisi** (*Leersia oryzoides*) on Euroopassa ja Pohjois-Amerikassa tavattava merenrantojen heinäkasvi. Suomessa laji on uhanalainen ja se on rauhoitettu luonnonsuojeluasetuksella.

## Ulkonäkö ja koko
Monivuotinen hukkariisi kasvaa 50–100 senttimetriä korkeaksi. Kasvi on vaaleanvihreä, pysty ja monilehtinen. Korren solmuissa on alaspäisiä karvoja. Lehdet ovat 6–10 mm leveitä, karheita ja pitkä- ja velttokärkisiä. Lehden tylppä kieleke on enintään 1,5 mm pitkä. Kukinto on 10–15 cm pitkä veltto- ja pitkähaarainen röyhy, mutta se tulee tavallisesti vain osittain esiin lehtitupesta. Tähkylät ovat yksikukkaisia, soikeita ja kaleettomia. Helpeet ovat 4–5 mm pitkiä ja karvaisia; ulkohelve on vihneetön. Hukkariisi on itsepölytteinen.

## Levinneisyys
Hukkariisiä esiintyy Pohjois-Amerikan lauhkealla vyöhykkeellä sekä Euroopassa Englannista Venäjälle ja Ukrainaan. Erillisiä esiintymiä on riisinviljelyn ylläpitäminä Pohjois-Afrikassa, Aasiassa ja Etelä-Amerikassa. Pohjoismaissa hukkariisi elää äärirajoillaan ja sitä on tavattu harvinaisena Tanskasta, Etelä-Ruotsista ja Kaakkois-Suomesta. Nyky-Suomen ensimmäinen havainto hukkariisistä on Kotkan Mussalosta vuodelta 1931, vaikkakin laji tunnettiin entuudestaan Karjalasta Viipurinlahdelta. Nykyään hukkariisi tunnetaan Kymijoen suuhaarojen suilta Pyhtäältä, Ruotsinpyhtäältä ja Kotkasta seitsemältä kasvualueelta.

## Elinympäristö
Hukkariisi kasvaa suojaisissa murtovesilahdissa sekä viljavien jokivarsien vesirajan tuntumassa.

## Lähteet
* Kurtto, Arto: *Hukkariisi*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 177–178.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Kasviatlas 2020: Hukkariisin eli jokihukkariisin levinneisyys Suomessa.
René Dif

**René Dif** (s. 17. lokakuuta 1967 Frederiksberg, Tanska) on tanskalainen muusikko ja näyttelijä, joka tunnetaan paremmin Aqua-eurodanceyhtyeen miessolistina.
  
## Elämä
René Difin isä oli algerialainen ja äiti tanskalainen. Hänellä on kaksi nuorempaa veljeä ja sisko. Hän ei koskaan kiinnostunut koulusta, ja hänet erotettiinkin useasti koulusta. Rene lopetti koulun yhdeksännellä luokalla ja meni töihin risteilylaivalle. Kun Rene oli Barbadoksella ja kuuli erään paikallisen DJ:n soittoa, hän päätti ryhtyä DJ:ksi. Rene meni Norjaan toteuttamaan unelmaansa tulla tähdeksi. Ollessaan DJ Norjassa Rene tapasi erään alihankkijan, joka auttoi häntä levyttämään *Groove Your Soul* -levyn, ja singlen, "I Believe". Ne olivat ehkä epäonnistuneita, mutta Renellä oli laulamisen lahja. René tapasi Lene Nystrom Rastedin risteilyllä vuonna 1994. Kun hän, Claus Norréen ja Søren Rasted perustivat bändin, he tarvitsivat vielä naislaulajan. Lene Grawford Nystrøm kysyi paikkaa. Yhtye, Aqua, sai kansainvälistä huomiota. Kun Aqua hajosi vuonna 2001, René julkaisi kolme soolosingleä: "Let It All Out (Push It)", "The Uhh Uhh Song" ja "Uhh La La La". Vuonna 2004 hän kuitenkin rupesi näyttelemään ja tähdittämään monia Lasse Olsenin elokuvia. Renellä oli myös baari Kööpenhaminassa.

## Diskografia
### Albumit
* Groove Your Soul (1995)
* René Dif (2007)

### Singlet

*Menestyneet*
* "Bungalow" (2003) (kirjoittaneet Søren Poppe & Jan Lysdahl)
* "Roomservice" (2003) (kirjoittaneet Søren Poppe & Jan Lysdahl)
* "Way To Go" (2007)
*Muut*
* "I bif med Dif" (1999)
* "Afrika" (2004) (Beneficin laulu René Difin tulkinnalla)
* "Come and Get ur luv" (2005) (Crystal Clear & René Dif)

## Elokuvaura
* Den Gode Strømer (The Good Cop) (2004)
* Inkasso (The Collector) (2004)
* Turn Back Time (2006, dokumentti)
* Eurotrash (Pistoleros) (2007)

## Aiheesta muualla
* http://www.renedif.com/ 
* http://www.aquarama.tk/  
*
Aina eka kerta

**Aina eka kerta** on () Peter Segalin ohjaama romanttinen komedia vuodelta 2004. Sen pääosissa näyttelevät Adam Sandler ja Drew Barrymore.

## Juoni
Henry Roth (Adam Sandler) on Havaijin merieläintarhassa eläinlääkärinä työskentelevä naistenmies. Hän tapaa kahvilassa taideopettaja Lucy Whitmoren (Drew Barrymore), ja he sopivat tapaavansa kahvilassa seuraavanakin päivänä. Seuraavassa tapaamisessa Lucy kuitenkin väittää, ettei tunne Henryä. Silloin kahvilan omistaja vetää Henryn syrjään ja kertoo Lucyn kärsivän anterogradisesta amnesiasta, jonka hän oli saanut auto-onnettomuudesta vuotta aiemmin. Tämän johdosta Lucy ei muista mitään onnettomuusaamun jälkeisistä tapahtumista, sillä mitkään muistot eivät tallennu hänen pitkäaikaismuistiinsa. Joka päivä herätessään Lucyn mieli tyhjenee edellisen päivän tapahtumista ja hän kuvittelee joka päivä elävänsä samaa päivää, 13. lokakuuta 2002.

## Näyttelijät

## Lähteet

## Aiheesta muualla
* 
* Elokuvan virallinen sivusto
Claus Norréen

**Claus Norréen** (s. 5. kesäkuuta 1970 Charlottenlund, Tanska) on tanskalainen muusikko ja tuottaja ja eurodanceyhtye Aquan jäsen.

## Elämä
Claus Norréen syntyi lähellä Kööpenhaminaa Gentoftessa. Ennen kuin hän alkoi tehdä vakavasti musiikkia, hän aikoi kemistiksi. Kouluaikoina yksi hänen kiinnostuksensa kohde oli elektropop-musiikki. Sittemmin hän osti kosketinsoittimia ja alkoi soittaa teknoa. Koulun päätyttyä hän meni töihin sisarensa vaatekauppaan. Työ kaupassa sai hänet muuttamaan musiikkityyliään. Vuonna 1989 Norréen tapasi Søren Rastedin, ja harrastus alkoi hiljalleen muuttua työksi.

## Diskografia
### Albumit
*Frække Frida Og De Frygtløse Spioner (1994) (Various Artists)

### Singlet
*Submerged (1992) (Aeroflot)
*Itzy Bitzy Spider (1995) (Joyspeed)

### Miksatut versiot
*Living in your head (Aeroflot Remix) (2000) (Soundlovers)
*Forever (Aeroflot & Feindflug Remix) (2003) (Bruderschaft)
*Facts of life (Danny Red Remix) (2004) (LazyBoy)

### Uudelleen miksatut versiot
*Aeroflot - Submerge (4:18)
*Antiloop - In my mind (Danny Red Remix) (03:27)
*Bruderschaft - Forever (Aeroflot & Feindflug Remix) (5:55)
*LazyBoy - Facts of life (Danny Red Mix Edit) (03:20)
*LazyBoy- Facts of life (Danny Red Remix) (05:29)
*LazyBoy - Facts of life (Danny Red vs. Claus Noreen Mix) (04:01)
*Soundlovers - Living in your head (Aeroflot Mix) (5:00)
*Soundlovers - Living in your head (Aeroflot Radio) (3:19)
*Soundlovers - Living in your head (Aeroflot Remix) (4:50)

## Aiheesta muualla
* http://www.aquarama.tk/
Eyes Open

**Eyes Open** on vaihtoehtorock-yhtye Snow Patrolin neljäs albumi. Se julkaistiin 1. toukokuuta 2006 maailmanlaajuisesti ja 9. toukokuuta 2006 Yhdysvalloissa. Albumin ensimmäinen single Euroopassa, "You're All I Have", julkaistiin 24. huhtikuuta 2006; ensimmäinen single Yhdysvalloissa oli "Hands Open" ja ensimmäinen single Australiassa oli "Chasing Cars. Albumista julkaistiin myös erikoisversio, joka sisältää ylimääräisen DVD:n, jossa on kappaleen "You're All I Have" musiikkivideo, materiaalia videon tekemisestä ja "behind-the-scenes"-materiaalia yhtyeestä.

Albumi oli hitti: se myi 36 191 kopiota ensimmäisellä viikollaa Yhdysvalloissa, nousi sijalle yksi Uuden-Seelannin albumilistalla ja myi maassa kaksinkertaista platinaa (yli 30 000 kopiota), ja Britanniassa albumi on myynyt yli 2 miljoonaa kopiota eli kuusinkertaista platinaa. Australiassa albumi nousi Australian albumilistan sijalle yksi ja myi kolminkertaista platinaa (210 000+ kopiota). Albumi on myynyt 3,5 miljoonaa kopiota maailmanlaajuisesti.

## Kappaleet
#
#
#
#
#
#
#
#
#
#
#

### Bonuskappaleet
#
#
#

Nimeämätön, kahdestoista kappale on äänite, jossa on vain taustamelua ja yksi Jacknife Leen lapsista puhumassa.

* Sanoitukset tehnyt Gary Lightbody, musiikin tehnyt Lightbody/Connolly/Simpson/Quinn/Wilson, julkaissut Big Life Music Ltd.
* Tuottanut Jacknife Lee Big Life Managementille.

## Arvostelut
* Metacritic: 67/100
* Allmusic: 
* NME: 6/10
* Pitchfork Media: 6.6/10
* PopMatters: 
* Rolling Stone: 
* Soundi: 

## Listasijoitukset ja myynti

## Lähteet

## Aiheesta muualla
* Billboard - Eyes Open 
* allmusic - Eyes Open
George Burritt Sennett

**George Burritt Sennett** (28. heinäkuuta 1840 Sinclairville New York – 18. maaliskuuta 1900 Youngstown Ohio) oli yhdysvaltalainen liikemies ja lintutieteilijä.

George Sennettin isä Pardon Sennett oli skotlantilaista syntyperää oleva liikemies, joka omisti Pennsylvaniassa kolme masuunia.

George Sennett opiskeli ensin Erie Academyssa, jonka jälkeen hän kävi valmistavaa koulua Delawaren kunnassa New Yorkissa. Täältä hänen piti mennä Yalen yliopistoon, mutta osittain silmävaivojen takia hän matkusti, isän ehdotuksesta ja kustannuksella, neljäksi vuodeksi Eurooppaan, jossa hän asui jonkin aikaa Wienissä ja Nürnbergissä, missä hän opetteli saksaa. Hän vietti vuoden myös Pariisissa opetellen välttävän ranskankielen taidon.

Palattuaan Yhdysvaltoihin George Sennett perusti Meadvilleen Pennsylvaniaan öljynporaustorneja valmistavan tehtaan. 1896 hän muutti yrityksensä Youngstowniin Ohioon ja vähän ennen kuolemaansa vaihtoi yhtiömuodon osakeyhtiöksi. Hänen ajatuksenaan oli näin saada lisää vapaa-aikaa rakkaalle lintutieteelle.

Sennett alkoi aktiivisesti tutkia lintuja 1873 tai 1874. Innoittajaksi hän mainitsee Elliott Couesin kirjan *Field Ornithology*, joka julkaistiin 1874. Sennett ja Coues ystävystyivät ja Coues toimitti Sennettin tutkimukset Teksasin linnustosta, jotka julkaistiin 1878 ja 1879. Sennett teki kolme tutkimusretkeä Teksasiin ja palkkasi ammattikeräilijötä saadakseen kokoelmansa alueen linnustosta mahdollisimman täydelliseksi. Hän suunnitteli laajaa teosta Teksasin linnuista, muun muassa runsain väri- ja mustavalkokuvin, jotka Ernest Thompson Seton oli lupautunut maalaamaan. Kuolema kuitenkin esti teoksen valmistumisen. 

Vuonna 1883 Sennett talletti lintu- ja nisäkäskokoelmansa American Museum of Natural Historyn kokoelmiin. Hän liittyi American Ornithologists' Unioniin eräänä ensimmäisistä 1883. Vuonna 1886 hänet nimitettiin yhdistyksen lintujensuojelukomitean puheenjohtajaksi. Sennett julkaisi kymmeniä lintutieteellisiä artikkeleita.

Sennett kuvaili ja nimesi joukon uusia lintulajeja, jotka sittemmin on kaikki luokiteltu uudelleen. Hänen nimeämiään ovat edelleen muun muassa kalkkunan (*Meleagris gallopavo*) alalaji *intermedia* ja kauluskehrääjän (*Nyctidromus albicollis*) alalaji *merrilli*.

## Lähteet
* Muistokirjoitus (''The Auk'' 18.)
Hiukkassuodatin

**Hiukkassuodatin** (josta käytetään myös lyhennettä **DPF  eli Diesel Particulate Filter)** ) on dieselauton pakokaasunpoistojärjestelmään asennettu suodatin, jonka tarkoituksena on kerätä talteen palamistapahtumassa syntyneet pienhiukkaset ja estää niiden pääsy ilmakehään. Käytössä alkaen Euro 5 -päästönormin mukaiset dieselautot vuodesta 2009. Hiukkassuodattimella saadaan tyypillisesti talteen noin 85 prosenttia pakokaasujen hiukkasista.

Suodattimella on rajallinen kyky varastoida nokipartikkeleita sisällään, kun loukkuun alkaa kertyä tarpeeksi nokea, loukku alkaa toimia vastuksena virtaavalle kaasulle ja pakokaasun vastapaine kasvaa. Ajoneuvon omaan järjestelmään on kehitetty toiminto, jolla järjestelmä itse puhdistaa loukkua. Tätä toimintoa sanotaan regeneroinniksi.

Regenerointi tarkoittaa hiukkassuodattimen itsepuhdistusta, jossa suodattimeen kertynyttä, pienhiukkasista koostuvaa nokea poltetaan tuhkaksi. Passiivista puhdistusta tapahtuu ajonaikaisesti, kun palamislämpötila nousee riittävän korkeaksi. Aktiivisella puhdistuksella tarkoitetaan auton ohjainlaitteen käynnistämää jälkipolttoa, joka käynnistyy itsenäisesti sopivissa ajo-olosuhteissa. Pakkopuhdistus tarkoittaa järjestelmätesterillä auton OBD-liitännän kautta käynnistettyä puhdistusohjelmaa.

## Lähteet
*https://www.suomentyokalu.fi/blog/2023/04/20/miksi-dpf-tukkeutuu/
Välkkylä

**Välkkylä** on Oulun Raksilan alueella sijaitseva Pohjois-Suomen opiskelija-asuntosäätiön eli PSOAS:in omistama opiskelijakylä. 

## Rakentaminen
Oulun yliopiston ylioppilaskunnan rakennuttaman Välkkylän ensimmäinen rakennus valmistui kesäkuussa 1966.  Ylioppilaskunnan yleiskokous oli vahvistanut kaksi vuotta aiemmin säännöt, jotka julkisoikeudellinen yhteisö tarvitsi toimiakseen rakennuttajana.   Välkkylän rakentaminen oli käynnistynyt syyskuussa 1965, kun opetusministeriöstä ja muista lähteistä oli saatu lainaa ja kaupungin takaus lainoille. Ylioppilaskylän maa-alue Pikkukankaalla, noin neljä hehtaaria,  saatiin lahjoituksena Oulun kaupungilta jo kesäkuussa 1962.

Kaupunki ja ylioppilaskunta järjestivät tontin ja siihen liittyvän Raksilan urheilupuiston suunnittelukilpailun. Ylioppilaskunnan puheenjohtajan Jouko Mäkelän johtama palkintolautakunta valitsi syyskuussa 1963  voittajaksi ”Välkkylä”-nimisen ehdotuksen, tekijöinä arkkitehti Seppo Valjus ja joukko arkkitehtiylioppilaita. Betra Oy rakensi neljä ensimmäistä asuinrakennusta. Ylioppilaskylän kaikki seitsemän rakennusta saatiin valmiiksi vuoteen 1971 mennessä.

## Välkkylän alue nykyään
Välkkylän alueella sijaitsevat Raksilan urheilupuiston  pururata, talvella valaistu latu sekä pulkkamäki. Opiskelija-asuntojen keskellä aiemmin sijainneen ravintola Reidarin rakennus on nykyään biljardisali. Suurin rakennuksista, Välkkylätalo, jossa on 180 opiskelija-asuntoa, toimii kesäaikaan kesähotellina eli hostellina.  Se toimi Oulun seudun ammattiopiston asuntolana vuosina 2008–2013.

## Lähteet
* Domus Botnicasta se alkoi, Vilho Lanton puhe 18.1.2008 (Viitattu 28.2.2009)
* Opiskelija-asuntola muuttaa Myllytullista Välkkylään , OSEKKin tiedote 19.2.2008 (Viitattu 30.11.2013)

### Viitteet

## Aiheesta muualla
* Välkkylän asuntolan ja kesähotellin esittely (Viitattu 28.2.2009)
Afshan Azad

**Afshan Azad** (s. 1988 Manchester, Iso-Britannia) on bangladeshilais-englantilainen näyttelijä, joka esitti Harry Potter -elokuvasarjassa Padma Patilia.

Azad kävi koulua manchesterilaisessa Whalley Range High School for Girlsissä, kun hänet valittiin esittämään Padma Patilia neljännessä Potter-elokuvassa *[[Harry Potter ja liekehtivä pikari (elokuva)|Harry Potter ja liekehtivä pikari]]* (2005). Hän uusi roolinsa myös elokuvasarjan myöhemmissä osissa.

Toukokuussa 2010 Azad joutui veljensä pahoinpitelemäksi, koska hän seurusteli hindun eikä muslimin kanssa. Tapauksen seurauksena Azad pakeni kotoaan ja muutti Lontooseen. Tammikuussa 2011 veli sai pahoinpitelystä vankeusrangaistuksen.

## Filmografia
* *[[Harry Potter ja liekehtivä pikari (elokuva)|Harry Potter ja liekehtivä pikari]]* (2005)
* *[[Harry Potter ja Feeniksin kilta (elokuva)|Harry Potter ja Feeniksin kilta]]* (2007)
* *[[Harry Potter ja puoliverinen prinssi (elokuva)|Harry Potter ja puoliverinen prinssi]]* (2009)
* *[[Harry Potter ja kuoleman varjelukset, osa 1]]* (2010)
* *[[Harry Potter ja kuoleman varjelukset, osa 2]]* (2011)

## Lähteet

## Aiheesta muualla
*
Dantian

**Dantian** (丹田 pinyin: dāntián; Wade-Giles: tant'ien; japani: tanden; korea: 단전 danjeon; thai: dantian ตันเถียน; kirjaimellisesti "sinooperipelto", myös "eliksiiripelto") on kiinalaisen fysiologian mukaan kolme sormenleveyttä navan alapuolella, kahden sormenleveyden syvyydessä sijaitseva alue, jota pidetään ihmisen fyysisenä painovoimakeskuksena.

Sana *dan* merkitsee sinooperia, josta valmistetaan elohopeaa. Kiinalaisessa alkemiassa sinooperia ja siitä valmistettua elohopeaa käytettiin alkemistisen kullan sekä kuolemattomuuspillerien valmistamiseen. Kun kullanvalmistus alettiin käsittää ihmisen oman energian jalostamisena kuolemattomuuden saavuttamiseksi, sinooperi tuli symbolisoimaan elämäneliksiiriä.  Tämän takia *dan* voidaan kääntää myös eliksiiriksi.

Dantian on keskeinen käsite sekä fyysisissä että meditatiivisissa harjoituksissa.

Fyysisissä harjoituksissa kuten qigong ja kamppailulajit, harjoittajan pitää kerätä energiansa (qi) dantianiin sekä suorittaa liikkeet pitäen sitä liikeratojen keskipisteenä, josta energia johdetaan liikkeen välityksellä eri ruumiinosiin tai vastustajaan.

Taolaisissa ja buddhalaisissa meditatiivisissa harjoituksissa sekä hengitysharjoituksissa kuten neidan (kiinalainen alkemia), neigong ja daoyin, qitä kierrätetään dantianista tiettyjä reittejä pitkin ympäri kehoa ja palautetaan sitten takaisin dantianiin varastoon. Dantianiin keskittyminen auttaa ajatusten ja tunteiden hallinnassa. Lopulta voidaan saavuttaa samadhi.

Myöhemmässä historian vaiheessa joidenkin oppien puitteissa alettiin puhua kolmesta dantianista: ala-, keski- ja ylädantian. Kolme dantiania ovat kolmen aarteen, jingin, qin ja shenin keskuksia.

**Aladantian** on varsinainen dantian navan alapuolella. Sitä kutsutaan myös kultaiseksi uuniksi. Se on fyysisen voiman keskus ja liittyy jingiin ja munuaisiin.
**Keskidantian** on qin keskus. Sen sijainnista on kaksi eriävää mielipidettä.  Toisen mukaan se sijaitsee sydämen seudulla ja liittyy kateenkorvaan. Toisen näkemyksen mukaan se sijaitsee sisuspunoksessa (solar plexus).
**Ylädantian** löytyy aivoista kulmakarvojen välin takaa. Se vastaa kolmatta silmää ja aivolisäkettä. Se on shenin, mielen ja hengen keskus.

Dantianeja käytetään energian varastointiin, luovuttamiseen, muuntamiseen ja energiavirtojen yhdistämiseen.

Japanilaisista opeista puhuttaessa alatanden sekoitetaan usein "haraan", joka todellisuudessa tarkoittaa vatsaa.  Mestaruutta kalligrafiassa, miekkailussa, teeseremoniassa, kamppailulajeissa ja muissa perinteisissä opeissa kutsutaan japanilaisittain "haran kautta toimimiseksi".

## Lähteet

* 

*
Zhu Rongji

**Zhu Rongji** (; s. 23. lokakuuta 1928 Changsha, Kiina) on kiinalainen poliitikko ja maan pääministeri vuosina 1998–2003.

Zhu liittyi kommunistiseen puolueeseen lokakuussa 1949, kun kommunistit olivat voittaneet sisällissodan. Hän opiskeli sähköinsinööriksi Tsinghuan yliopistossa, kuten lukuisat muut Kiinan tulevat johtajat. Vuosina 1952–1958 Zhu toimi valtion suunnittelukomiteassa, mutta joutui erotetuksi kritisoituaan Maon Suuren harppauksen aikaansaannoksia. Zhu tuomittiin liian oikeistolaiseksi ja siirrettiin kaaderikoulun opettajan tehtäviin. Neljä vuotta myöhemmin hän palasi takaisin suunnittelukomitean kansantalousvirastoon, mutta hänen mainettaan ei virallisesti palautettu.

Kulttuurivallankumouksen aikana (1970) Zhu menetti uudelleen virkansa ja joutui takaisin kaaderikoulun opettajaksi, tällä kertaa niiden rooli oli enemmänkin uudelleenkoulutusleiriä muistuttava. 1975 Zhu siirtyi teollisen taloustieteen instituutin johtajaksi. Lisäksi kulttuurivallankumouksen päätyttyä Kiinan johtoon noussut Deng Xiaoping palautti hänen maineensa lukuisten muiden kiinalaispoliitikkojen tapaan 1978.

1980-luvun alussa Zhu siirtyi töihin Shanghaihin. Hänestä tuli kaupungin puoluesihteeri ja pormestari 1987. Zhun valtakauden aikana Pudongin kaupunginosaan perustettiin erityisalue, jossa voitiin harjoittaa markkinataloutta. Alueesta kehittyi aikanaan Kiinan johtavia liike-elämän keskuksia.

1991 Zhu siirrettiin töihin pääkaupunki Pekingiin. Seuraavana vuonna hänet valittiin viimein puolueen keskuskomiteaan ja politbyrooseen, ja vuotta myöhemmin hän nousi sekä 1. varapääministeriksi että keskuspankin pääjohtajaksi (vuosiksi 1993–1995).

1998 Zhu valittiin pääministeriksi. Hän nousi kansan suosioon vahvalla johtajan olemuksellaan ja avoimilla mielipiteillään. Toisaalta kansa alkoi myöhemmin olla tyytymätön hänen politiikkaansa, osin uudistusten hitaudesta ja kasvavasta työttömyydestä sekä korruptiosta johtuen. Korruptioon Zhu suhtautui kielteisesti, ja julisti sitä vastaan sodan, mutta kannatti kuitenkin kuolemantuomiota. Zhun pääministeriaikana Kiina sai Macaon takaisin Portugalilta (1999) ja maa liittyi Maailman kauppajärjestöön (2001). Talouskasvu oli myös huimaa, yltäen parhaimpina vuosina kaksinumeroisiin prosenttilukuihin. Zhuta kuitenkin kritisoitiin hänen annettuaan liian paljon "suuria lupauksia", joita ei voitaisi kriitikkojen mukaan toteuttaa hänen virkakautensa aikana.

Zhu ei saanut jatkokautta virassaan vuonna 2003, kun kansankongressi valitsi Wen Jiabaon uudeksi pääministeriksi. Tuon jälkeen Zhu vetäytyi politiikasta ja julkisuudesta.

## Lähteet

## Aiheesta muualla
*China Vitae: Biography of Zhu Rongji
Tenchu: Time of the Assassins

**Tenchu: Time of the Assassins** (tunnettu Japanissa nimellä *Tenchu: Shinobi Taizen*) on *[[Tenchu]]*-pelisarjaan kuuluva hiiviskelypeli. Peli julkaistiin kesällä 2006.

Pelissä esiintyy useita hahmoja edellisistä *Tenchu*-peleistä, mukaan lukien aikaisemmissa peleissä kuolleita. Siinä on myös *ista* tuttu tehtäväeditori.

## Pelaaminen
*Time of the Assassins* on pelattavuudeltaan samanlainen kuin kaikki muut *Tenchu*-sarjan pelit. Pelaaja ohjaa kyvykästä salamurhaajaa ja hiipii pelitasojen läpi eliminoiden kaiken vastustuksen matkalla. Myös pelin ohjattavuus vastaa edellisiä osia, mutta tässä osassa pelaaja ei kykene näkemään pitkälle, sillä näkökenttää rajoittaa musta sumu.

Moninpelissä pelaaja voi ohjata melkein ketä tahansa sarjan hahmoista, mutta osa hahmoista on jätetty pois tuntemattomasta syystä. Useat aikaisemmissa osissa kuolleet henkilöt kuitenkin esiintyvät pelissä, vaikka heistä osa onkin eläviä kuolleita tai riivattuja.

## Aiheesta muualla
*
WWE Legends of Wrestlemania

**WWE Legends of Wrestlemania** on painipeli, joka julkaistiin Xbox 360:lle, sekä PlayStation 3:lle 27. maaliskuuta 2009.
Peliin on koottu WWE:n suurimpia ja legendaarisimpia supertähtiä sekä areenoita.(WrestleMania)

## Hahmot
* Andre the Giant
* Animal 
* Bam Bam Bigelow
* Arn Anderson
* Big Bossman
* Big John Studd
* Bobby *The Brain* Heenan
* Bret *Hitman* Hart
* British Bulldog
* Brutus Beefcake
* *American Dream* Dusty Rhodes
* Greg *The Hammer* Valentine
* Jim *Hacksaw* Duggan
* Hawk 
* Honky Tonk Man
* Hulk Hogan
* Hunter Hearst Helmsley *Triple H*
* Jake *The Snake* Roberts
* Jim *The Anvil* Neidhart
* Jimmy Hart
* Jimmy *Superfly* Snuka
* Junkyard Dog
* Kamala
* King Kong Bundy
* Koko B. Ware
* Michael P.S. Hayes
* Mr. Fuji
* Mr. Perfect
* Nikolai Volkoff
* Paul Bearer
* Ravishing Rick Rude
* *The Nature Boy* Ric Flair
* Roddy *Rowdy* Piper
* Sgt. Slaughter
* Shawn Michaels
* *Stone Cold* Steve Austin
* *The Million Dollar Man * Ted DiBiase
* The Iron Sheik
* The Rock
* Ultimate Warrior
* Undertaker
* Yokozuna
* Voit Luoda Myös Omia Hahmoja

## Pelin idea

Pelin ideana on käydä läpi legendaarisia WrestleMania hetkiä, muistuvimmilla areenoilla. Pelin keskeisin asia on WrestleMania Tour Mode. Pelin ehkä hienoin ominaisuus on, Relive muoto, jossa ennen ottelua näkyy videopätkä, mitä oikeassa ottelussa tapahtui, ja sen jälkeen saat haasteita, joita sinun täytyy tehdä ottelun aikana. Esimerkiksi legendaarisessa Stone Cold vs. The Rock matsissa täytyy mennä katsomoon tappelemaan, sekä rikkoa selostuspöytä, kuten oikeassakin ottelussa. Pelissä on myös Rewrite muoto. Siinä sinun täytyy muuttaa klassisien otteluiden lopputulosta. Pelissä on vielä Redefine muoto. Redefine muodossa ottelijat, areena ja kaikki muu on aitoa, mutta ottelu tyyppiä on muutettu.
Pakokaasu

**Pakokaasu** on polttoaineen palamisen seurauksena syntyvää kaasuseosta. Kaasuseos poistetaan palotilasta johtamalla se piipun tai pakoputkiston kautta ilmakehään. Pakokaasut ovat useimmiten myrkyllisiä ja siten terveydelle haitallisia niiden sisältämien ainesosien johdosta.

## Pakokaasujen koostumus
Yksi välittömästi vaarallisimpia aineita on hiilimonoksidi eli häkä, jota syntyy epätäydellisen palamisen yhteydessä. Häkä verenkiertoon päästessään heikentää elimistön kykyä kuljettaa happea, joka johtaa tajuttomuuteen ja lopulta kuolemaan. Hitaammin vaikuttavia mutta silti yhtä haitallisia ovat muun muassa syöpää aiheuttavat hiukkaspäästöt, joita syntyy etenkin dieselmoottoreissa, suoraruiskutteisissa bensiinimoottoreissa ja puuta poltettaessa. Autojen polttomoottoreissa ja jarruissa syntyy myös terveydelle haitallisia magnetiittinanopalloja.

Kaikki pakokaasut eivät ole myrkyllisiä, esimerkiksi maakaasua polttamalla syntyy hiilidioksidia. Merkittävin pakokaasussa oleva yhdiste on vesi, jota esim. polttomoottoreissa muodostuu jopa yksi kilo jokaista poltettua bensiinilitraa kohti.

Häkä- ja muita päästöjä voidaan vähentää varustamalla bensiinikäyttöiset ajoneuvot katalysaattorilla, dieselkäyttöiset ajoneuvot voidaan varustaa vastaavasti hiukkassuodattimella. Myös suoraruiskutteisella bensiinimoottorilla käyviä autoja on alettu varustaa hiukkassuodattimella   Euro 6d-TEMP -päästönormin myötä. Katalysaattorissa häkä hapettuu myrkyttömäksi hiilidioksidiksi, joskin ilmakehään vapautuessaan se kiihdyttää kasvihuoneilmiötä. Muita katalysaattorin puhdistustuloksia ovat palamatta jääneiden hiilivetyjen hapettuminen hiilidioksidiksi ja vedeksi sekä typen oksidien pelkistyminen typeksi. Hiukkassuodatin vastaavasti kerää palamisen seurauksena syntyviä noki- ja muita hiukkasia jotka se hävittää polttamalla ne aika ajoin.

## Pakokaasujen hyödyntäminen
Pakokaasun sisältämää energiaa kyetään jossain määrin hyödyntämään ennen niiden ilmakehään johtamista. Palotilasta virtaava pakokaasu voidaan johtaa esimerkiksi polttomoottorissa turboahtimen turbiiniin, joka pyörittää sylintereihin ilmaa puristavaa kompressoria. Näin ollen muuten hukkaan menevää energiaa saadaan hyödynnettyä. Turboahtaminen parantaa bensiinimoottorin teho-painosuhdetta ja dieselmoottorin hyötysuhdetta. Tätä kautta moottorin polttoainetalous paranee ja sen myötä päästöjä saadaan vähennettyä. Maakaasu-kombivoimalassa kaasuturbiineista purkautuva pakokaasu johdetaan kattilaan, josta saatava höyry pyörittää vielä sähköä tuottavaa turbiinia. Lopuksi lämpöä voidaan käyttää kaukolämmön tuotantoon.

## Katso myös
*Ilman saastuminen

## Lähteet
* 
* 
* 

### Viitteet

## Aiheesta muualla
Puolikielisyys

**Puolikielisyydellä** tarkoitetaan kaksikielisyyttä, jossa äidinkielen taito kelpaa vain arkisiin kodin kielenkäyttötilanteisiin ja maan virallisen kielen taito on puutteellinen. Puolikielisyys johtuu äidinkielen osalta kieltä puhuvan yhteisön heikkoudesta ja virallisen kielen osalta lapsen syrjäytymisestä. Puolikieliselle on ominaista kielten sekoittaminen samaan virkkeeseen, koska osa keskeisestä sanastosta on opittu osin sattumanvaraisesti vain yhdellä, mutta ei toisella kielellä. Ilmiö oli yleinen Ruotsin Lapissa, kun lapsia kiellettiin puhumasta koulussa äidinkieltään eivätkä olosuhteet olleet suotuisat myöskään ruotsin kielen oppimiselle.

Termin puolikielinen teki tutuksi saamentutkija Nils Erik Hansegård.

## Lähteet
Dirty Fingernails

**Dirty Fingernails** on Sami ja Päivi Salon muodostama pop-duo, joka on alun perin lähtöisin Kajaanista. Duo muutti vuosia sitten Lontooseen jäätyään maakunnallisissa musiikkikisoissa Kaustisella neljännelle sijalle, ja on soittanut Isossa-Britanniassa vuosien varrella monenlaisia keikkoja.

Sisarusduolta julkaistiin ensimmäinen single *Bruno* syyskuussa ja debyyttialbumi lokakuussa 2008. Ne olivat myös ensimmäiset julkaisut Poko Rekordsin uudella Northern Swing -levymerkillä, joka julkaisee modernia musiikkia genrestä ja kielestä riippumatta.

## Jäsenet

* Sami Salo - kitara, laulu
* Päivi Salo - koskettimet

## Diskografia

* *Bruno* (NSCD1, 17.9.2008) (CD-single)
* *[[Greetings From Finsbury Park, N4]]* (NORTHCD1, 15.10.2008) (CD)

## Aiheesta muualla

* Viralliset sivut 
* Poko Rekordsin artistisivu 
*
Tony Dorigo

**Anthony Robert Dorigo** (s. 31. joulukuuta 1965 Melbourne, Australia) on englantilainen ammattilaisjalkapalloilija. Hän pelasi puolustajana Englannissa Aston Villan, Chelsean, Leeds Unitedin, Derby Countyn ja Stoke Cityn joukkueissa sekä yhden kauden Italiassa Torinon joukkueessa.

Dorigo pelasi Englannin maajoukkueessa 15 maaottelua. Vuoden 1990 MM-kilpailuissa hän pelasi pronssiottelun Italiaa vastaan. Vuosien 1988 ja 1992 EM-kilpailuissa hän kuului Englannin kokoonpanoon, mutta ei saanut peliaikaa.

## Lähteet
San Marinon vaakuna

**San Marinon vaakuna** on San Marinon tunnus lipun, moton ja kansallislaulun ohella. Sen alkuperä on 1300-luvulta. Siinä on kolme vihreää vuorta, joiden päällä on hopeiset tornit. Ne symboloivat erään tulkinnan mukaan maan korkeimman kohdan, Monte Titanon, kolmea linnoitusta, jotka ovat La Guaita, La Cesta ja La Montale. Niiden voidaan myös tulkita kuvaavan Apenninien vuoria. Vaakunan alla on maan motto LIBERTAS eli vapaus latinaksi. Tammen oksa vaakunan vasemmalla puolella symboloi tasavallan vakautta, ja laakeripuun oksa oikealla symboloi vapauden puolustamista. Vaakunan yllä oleva kruunu kuvaa maan suvereniteettiä.

## Lähteet

## Aiheesta muualla
Saarihiihto

**Saarihiihto** on Virolahdella järjestettävä laturetki, jonka reitti on ulottunut rajan yli Venäjän puolelle. Reitti on ulottunut entisiin Virolahden kuntaan kuuluneisiin saariin Virolahden merenlahden itäpuolella. Laturetki on pyritty järjestämään vuodesta 2003 lähtien joka toinen vuosi, mutta sääolosuhteet ovat siirtäneet tapahtumaa.

Saarihiihto sai alkunsa olympiavoittaja Veli Saarisen juhlavuodesta vuonna 2002, jolloin järjestettiin laturetki Venäjän puolelle Martinsaareen. Ensimmäinen laturetki Saarihiihto-nimellä järjestettiin vuonna 2003, jolloin päämääränä oli Paation saari. Toinen Saarihiihto vuonna 2005 suuntautui Laitsalmen ympäri. Laturetki jouduttiin perumaan sääolosuhteiden vuoksi vuosina 2007 ja 2008. Kolmannessa ja neljännessä Saarihiihdossa vuosina 2009 ja 2011 reitti kulki Suomen puolella.

## Lähteet
Ebba von Sydow

**Ebba von Sydow** (s. 19. helmikuuta 1981 Göteborg) on ruotsalainen toimittaja ja muotibloggaaja.

Von Sydow on ollut muun muassa ''Expressenin'' toimittajana ja kirjoittaa edelleen kolumneja lehteen. Hän oli *[[VeckoRevyn]]*-lehden päätoimittaja vuodesta 2005 ja vuodesta 2007 lehden verkkosivujen www.veckorevyn.com päätoimittaja. Vuonna 2009 hän lähti *Veckorevynistä*. 

Ebba von Sydowin blogissa kävi 50&nbsp;000 lukijaa viikossa vuonna 2011. Vuonna 2018 blogi oli edelleen yksi Ruotsin suosituimmista muotiblogeista ja hänellä oli Instagramissa satatuhatta seuraajaa.

Ebba von Sydow on myös kirjoittanut kirjasia, joiden nimi on *Säker stil*, sekä raskaudesta kertovan kirjan vuonna 2013.

## Lähteet

## Aiheesta muualla
* Ebban blogi *Veckorevyn* (päivitetty 2009) 
*Ebban oma blogi
Mark Raidpere

**Mark Raidpere** (s. 1975) on virolainen mediataiteilija. Hän on opiskellut valokuvausta ja elokuvataidetta.

Raidpere on pitänyt näyttelyjä eri puolilla Eurooppaa, kuten Ranskassa, Kreikassa ja Britanniassa. Hän edusti Viroa Venetsian biennaalissa 2005. Hänen teoksiaan on Suomessa nähty Ars Fennica -näyttelyissä Amos Andersonin taidemuseossa 2008, ARS 06 -näyttelyssä Kiasmassa ja Ars Baltica. Can You Hear Me -kiertonäyttelyssä vuonna 1999. 

Raidperen taiteen teemat ovat siirtyneet alkuaikojen lähipiirin kipeistä aiheista yleisempään, kauempaa katsovaan näkökulmaan, vaikkakin ristiriita runollisen ja käytännöllisen, henkisen ja fyysisen sekä roolin ja todellisuuden välillä on yhä keskeisenä.

## Lähteet
Heini Lautala

**Heini Lautala** (myöh. **Lukkari**, s. 28. elokuuta 1977 Vehkalahti) on suomalainen rytminen kilpavoimistelija. Lautala aloitti rytmisen kilpavoimistelun Haminassa, josta siirtyi Kotkaan ja vuonna 1993 urheilulukioon Helsinkiin. Hän lopetti uransa Sydneyn olympialaisiin 2000. Lautala on edustanut muun muassa seuroja Kotkan Naisvoimistelijat ja Elannon Isku.

## Saavutukset

*1997 Berliinin MM-kisoissa 23. sija (ensimmäinen suomalainen MM-finaalissa)
*1998 Porton EM-kisoissa 18.
*1999 Osakan MM-kisoissa karsintakilpailun 18. ja finaalin 20.
*1999 Bochumin maailmancupin osakilpailussa 13.
*1999 Corbeilin maailmancupin osakilpailussa 14.
*2000 Sydneyn olympialaisissa neliottelun 23.
*20 SM-kultaa, 10 SM-hopeaa ja 6 SM-pronssia vuosina 1994–2000
*4 PM-kultaa 1997–2000

## Lähteet
*
*Lautala hyvästeli voimistelumaailman, MTV3.fi 29.9.2000

### Viitteet